Brahim IZRI, d acennay d amẓawan i yesduklen aqbur d umaynut s uɣanib-ines weḥd-s. Di leqdic-nneɣ ɣas ma yella yeqqen aṭaṣ ɣer unnar, nerza s imdanen yessnen BrahimIZRI nefkaasen isteqsiyen wid iɣef i d-rran akken iwata, yella-d umgarad ger umdan d wayeḍ, maca tidet yiwet, amek iga ucennay-agi msegzan fell-as yemsulɣa, mi d-nejemeɛ idiwenniyen, nerra ɣer unejmuɛ n tezlatin id-yeggan i ucennay-agi, anida i nessaweḍ nufa-d azal n 17 tezlatin, sel anejmuɛ-agi, negga tirni i leqdic-neɣ s teṣleḍt n tezlatin ideg i d-nufa belli,Brahim IZRI yecna ɣef krad isental deg-s amur ameqran yefka-t i tmeṭṭut, yecna akk ɣef wayen icudden ɣer-s ama ccbaḥa, nnif, d lḥarma, am wakken yefka azal ameqran i yizrfan-is i yettwarekḍen anda yekkat iwakken ad s-d uɣalen. Ma d isental nniḍen am tutlayt, tamurt d lɣerba ɣas ma yella yecna fell-asen maca, macci s waṭas. Ilmend n teṣleḍt inexdem, nufa-d belli Brahim IZRI, mačči kan d acennay, d bab n lḥeq, d amdan itteqnen awal ɣer tigawt, ayen id-nan yemsulɣa, nufat-id neɣ neɣra-t-id di tezlatin. Am nekkeni am yinelmaden iḥemmlen asekfel n icennayennneɣ iqburen d assbini n icennayen imaynuten. Nessaram leqdic-agi ad yili d tazwart i leqdicat-nniḍen lqayen di taɣult-agi. Nessaram daɣen d akken neṣṣaweḍ neqqen ger trrayt iɣef yebna leqdic d wayen akk id-newwi. Nessaram daɣen nerra-as cwit n tejmilt i ucennay